open-index/open-wikipedia-markdown huggingface dataset:
Norges ambassade i Moskva

**Norges ambassade i Moskva** ligger i Povarskaja-gaten 7 i Moskva sentrum. Robert Kvile er Norges ambassadør til Russland.

Hvert år er  russere innom ambassaden for å søke om visum. Dette gjør at Norges ambassade i Moskva er den norske utenriksstasjonen som håndterer flest visumsøknader.

## Bakgrunn
Norge etablerte i 1924 en legasjon i Sovjetunionen og  Andreas Tostrup Urbye ble første minister. Fra 1927 til 1929 jobbet også den russisktalende Vidkun Quisling her, da legasjonen hadde fått merarbeidet med å representere britiske interesser. Under andre verdenskrig oppgraderte de allierte stormaktene statusen til mindre lands diplomatiske representasjoner og i 1942 ble den norske legasjonen omgjort til ambassade.

## Ambassadebygningen
Norge overtok ambassadebygningen i Moskva tidlig på 1940-tallet, og disponerer bygården mot at Russland får disponere Drammensveien 74 i Oslo. I 2009 stod ambassadebygningen klar igjen etter tre og et halvt år med oppussing. I prosessen ble blant annet fasaden ut mot Povarskaja totalrenovert.

Tidlig på 1970-tallet skaffet KGB seg tilgang til ambassadebygningen og dens kommunikasjonsutstyr i infiltrasjonen av Norges ambassade i Moskva, der KGB rekrutterte en norsk vaktassistent ved ambassaden. Saken førte til norsk protest, og en sovjetisk diplomat ble utvist fra Norge mens vaktassistenten ble dømt for spionasje.

## Sendemenn og ambassadører

*1906–1918 Nikolai Prebensen stasjonert i St. Petersburg frem til den russiske revolusjon
*1924–1939 Andreas Tostrup Urbye, ble Norges første sendemann til det nye Sovjet
*1939–1941 Einar Maseng, sendemann/ambassadør
*1942–1946 Rolf Andvord, ambassadør, også sendemann til Teheran
*1946–1949 Hans Christian Berg, også sendemann til Teheran
*1949–1951 Carsten Jacob Helgeby (døde sent i 1951, Lars Jorstad var stedfortreder)
*1951–1953 Jens Schive
*1954–1958 Erik Braadland
*1958–1961 Oscar Christian Gundersen
*1961–1965 Frithjof Halvdan Jacobsen
*1966–1970 Ivar Lunde
*1970–1974 Frithjof Halvdan Jacobsen
*1975–1979 Petter Graver
*1979–1985 Dagfinn Stenseth
*1985–1990 Olav Bucher-Johannessen
*1990–1994 Dagfinn Stenseth
*1994–1999 Per Tresselt
*2000–2008 Øyvind Nordsletten
*2008–2013 Knut Hauge (diplomat)
*2013–2018 Leidulv Namtvedt
*2018–2022 Rune Resaland
*2022–&nbsp;&nbsp;&nbsp;&nbsp;&nbsp;&nbsp;&nbsp;&nbsp;Robert Kvile

## Referanser


## Kilder
*

## Eksterne lenker
* Ambassadens nettsider
Bischoff

**Bischoff:**

* Eric Bischoff (f. 1955), en tidligere amerikansk wrestling promotør
* Amaury Bischoff (f. 1987, Colmar), en fransk-portugisisk fotballspiller

## Se også
* Bischof
* Bishop
* Biskop, Biskup
Dalälven

**Dalälven** er ei elv i det midtre Sverige. Den renner fra det nordlige Dalarna, i området øst og sør for Femunden i grensetraktene mot Norge, og munner ut i havet ved Skutskär i nordre Uppland. Dalälven anses ofte som Norrlands sørlige grense.

Dalälven begynner i traktene ved Stor-Våndsjön i Dalarnas nordvestligste hjørne. Den er 542&nbsp;km lang fra kilden til havet (Sveriges tredje lengste elv). Nedbørområdet er 28&nbsp;954&nbsp;km². Middelvannføringen ved munningen er cirka 350 m³/s. Disponibel vannkraft er ca. 1&nbsp;420&nbsp;MW, hvorav rundt 2/3 er utbygd, med Trängslet som største kraftverk. Elva var tidligere viktig for tømmerfløting. Den øvre delen er delt i to elver: Österdalälven (som renner gjennom innsjøen Siljan) og Västerdalälven. Disse to løper sammen ved Djurås. 

## Referanser


## Eksterne lenker
* Dalälven
* Nedre Dalälvens Intresseförening
*  Välkommen till Dalälven
Mohammad Othman

**Mohammad Othman** er en palestinsk fredsaktivist. Han er kjent som partipolitisk uavhengig, og for kun å arbeide med ikke&ndash;voldelige aksjonsformer. 22. september 2009 ble Othman arrestert av Israelske myndigheter. Ingen tiltale er reist, og grunnlag for fengslingen er ikke oppgitt.
13. januar 2010 ble Othman løslatt.

## Bakgrunn
Othman kommer fra landsbyen Jayyous, som har lidd mye under israels mur på Vestbredden, blant annet fordi 75&nbsp;% av landsbyens dyrkbare områder og seks av landsbyens syv brønner ligger på «feil» side av den. Ikke&ndash;voldelige protester fra landsbyens innbyggere har blitt møtt med hard motstand fra israelske styrker. Halvparten av landsbyens ca.  innbyggere er nå avhengig av matforsyninger fra hjelpeorganisasjoner.
Konsekvensene av den israelske bosetningen *Zufim North* (*Tsufin North*), som er bygget av Lev Levievs selskaper etter at muren kom på plass, har også vært store for landsbyen, blant annet fordi landområder er blitt gitt til bosetterne. Bosetterne hevder landet ble solgt til dem av landsbyens innbyggere, noe disse benekter.

Othman ble politisk aktiv på slutten av 1990&ndash;tallet. Han har arbeidet mot den israelske muren, blant annet som ungdomskoordinator for organisasjonen Stop the Wall, og har også arbeidet med informasjonskampanjer om israelske og multinasjonale bedrifters involvering i brudd på menneskerettighetene mot den palestinske befolkningen.

## Norgesbesøk
Othman har besøkt Norge flere ganger. Han har hatt en rekke møter med norske politikere og politiske organisasjoner, blant annet med finansminister Kristin Halvorsen.

## Arrestasjon
Othman ble arrestert den 22. september 2009 av Israelske myndigheter ved hjemkomsten til Palestina, etter et norgesbesøk. Arrestasjonen skjedde ved Allenby Bridge Crossing, grensen mellom Jordan og Vestbredden. Othman holdes i interneringsleiren *[[Huwarra Detention Centre]]*. Interneringsleiren er kjent for utstrakt bruk av tortur, også mot mindreårige fanger.

Fra frivillige organisasjoner uttrykkes det frykt for at Othman blir satt under såkalt *administrative detention*, hvilket i praksis betyr fengsling på ubestemt tid og uten dom. Interneringsformen faller inn under israelsk militær lovgivning. 800 av Israels 11&nbsp;000 palestinske fanger holdes under administrative detention.

Også andre palestinske menneskerettighetsaktivister har blitt arrestert på tilsvarende måter, blant annet ble Muhammad Srour arrestert ved hjemkomsten fra Genève. Srour hadde vært i Genève som øyevitne for FNs sannhetskommisjon for Gaza (UN Fact Finding Mission on Gaza).

## Litteratur
*Bergens Tidende, 29.09.2009, «Kneblet»,s.19 «Kneblet»

## Se også
*Israels mur på Vestbredden
*Riv Muren
*Midtøstenkonflikten

## Referanser


## Eksterne lenker
* Oppdatert informasjon om Mohammad Othmans sak
* Washington Peace Center: Free Mohammad Othman Now!
* Jews for Justice for Palestinians: Act now to free Mohammad Othman!
* SU:  Løslat Mohammad Othman!
* Senterungdommen: Mohammad Othman må løslates
* Rødt: Sett Mohammad Othman fri!
* Utrop: Demonstrasjon: Løslat Mohammad Othman
* Støttegruppe for Mohammad Othman på Facebook
* Stop the Wall
Sergej Andrejev (diplomat)

**Sergej Vadimovitsj Andrejev** (russisk: ; født 26. juni 1958) er en russisk diplomat. Han var Russlands ambassadør til Norge fra juli 2006, da han overtok stillingen etter Aleksandr Panov. Han ble i 2010 etterfulgt av Vjatsjeslav Pavlovskij.

## Referanser


## Kilder
* «Ny russisk ambassadør i Oslo». *NTBtekst* (23. juni 2006)
Respatex

**Respatex** er et tidligere registrert norsk varemerke på et høytrykkslaminat av komposittmateriale produsert av Norsk Hydro fra 1958. På grunn av sin utbredelse i møbelproduksjonen på 1960- og 1970-tallet ble navnet et degenerert varemerke, en fellesbetegnelse på selve produkttypen.

## Historie
Høytrykkslaminat med *dekor* (engelsk: *High Pressure Laminate*), laminerte produkter hovedsakelig benyttet som overflate materiell på innbo og møbler, ble oppfunnet i USA av Marc-Anton André i 1959. Produktet består av flere lag med stammepapir impregnert med fenolharpiks, dekorpapir og «overlay» impregnert med melaminharpiks. Dette blir deretter presset i en laminatpresse med stort trykk og varme. 

I Norge ble høytrykkslaminat produsert på Gulskogen ved Drammen av Norsk Hydro fra 1958 og solgt under varemerket *Respatex*. Platene ble først produsert som industrilaminat. Senere ble det lagt inn dekor og mønster på platene. Fabrikken i Gulskogen ble flyttet til Hydrofabrikken på Notodden i 1968. Etter at Hydro i 1980 innledet et samarbeid med Perstorp AB, Sveriges største laminatprodusent, ble en ny fabrikk etablert på Tuven, vest for Notodden sentrum. Her var det produksjon fram til midten av 1980-tallet. I 1984 overtok Norske Skog laminatfabrikken for Respatex fra Norsk Hydro.

På 1950-tallet ble det også produsert laminat under produktnavnet «Fibotex» ved Fibofabrikken i Lyngdal, nå Fibo-Trespo. Produksjonen av laminat foregår fremdeles i Lyngdal, men nå av Alloc AS. Varemerket *Respatex* eies av Fibo-Trespo (Byggma ASA) og datterselskap *Respatex International* i London og brukes fortsatt i USA, England og Tyskland.

## Referanser


## Eksterne lenker
* 
* Respatex International Besøkt 14. mai 2014
Georg Anton Krohg

**Georg Anton Krohg** er navnet til flere peroner:

*Georg Anton Krohg (1734&ndash;1797), norsk offiser
*Georg Anton Krohg (1817&ndash;1873), norsk publisist
Maiblomsterfluer

* maiblomsterflue

**Maiblomsterfluer** (slekten *Epistrophella*) er en gruppe av fluer som tilhører familien blomsterfluer (Syrphidae). Det er bare kjent fire arter, én av dem forekommer i Norge.

## Utseende
Maiblomsterfluen er en middelsstor (8–10&nbsp;mm), slank, gul og svart blomsterflue. Den kan ligne på artene i slekten *[[Platycheirus]]*, men skiller seg fra disse på at ansiktet er overveiende gult, og *[[Melangyna]]*, men skiller seg fra disse på at thorax er temmelig blank. Hodet er temmelig stort, tydelig bredere enn thorax, med nakne fasettøyne og overveiende gult ansikt. Antennene er små og gule. Thorax er svart, på oversiden lett bestøvet, men temmelig blank, med glissen, gulaktiog behåring. Scutellum er brungult. Vingene er klare med brunlig vingemerke. Beina er slanke og gule. Bakkroppen er slank og parallellsidig, svart, på andre ledd med ovale, gule sideflekker. tredje og fjerde ledd har hvert sitt par av rektangulære, skråttstilte, gule flekker som ikke når helt ut til sidekanten og er relativt bredt skilte i midten.

## Levevis
Artene lever i løv- og blandingsskog, der de gjerne besøker blomster som blomstrer om våren. De voksne fluene finnes fra april til begynnelsen av juli. Larvene lever av bladlus, særlig på kristtorn, hegg og frukttrær.

## Utbredelse
Av de fire artene lever to i Europa, én i Nord-Amerika og én i Japan.

## Systematisk inndeling med nordiske arter

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familie **[[blomsterfluer]]** (Syrphidae)
****** underfamilie Syrphinae
******* slektsgruppe Syrphini
******** slekten maiblomsterfluer, *[[Epistrophella]]* Dušek & Láska, 1967
********* maiblomsterflue, *[[Epistrophella euchroma]]* (Kowarz, 1885)
********* *[[Epistrophella coronata]]* (Rondani, 1857) – sjelden art funnet i fjellområder i Italia og Serbia

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5
* Nielsen, Tore R. 1999. *Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae).* NINA Fagrapport 035. Norsk institutt for naturforskning.
* Nielsen, Tore R. *Syrphidae checklist - Norway.* www.syrphidae.com/checklist.php  - Sjekkliste over norske arter.
* Fauna Europaea Web Service (2004) Fauna Europaea version 1.1, www.faunaeur.org 
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.
* Torp, E. 1994. *Danmarks svirrefluer (Diptera: Syrphidae).* Apollo Books, Stenstrup.

## Eksterne lenker
*  
* www.syrphidae.com/ – the Syrphidae website 
* Norsk Entomologisk forening – for deg som vil lære mer om insekter.
Kunio Hatoyama

**Kunio Hatoyama** (født 13. september 1948, død 22. juni 2016) var en japansk politiker. 

Han tilhørte Japans liberaldemokratiske parti, og representerte dette i underhuset fra en valgkrets i Tokyo. Fram til 12. juni 2009 var Kunio Hatoyama Innenriks- og samferdselsminister i regjeringen til statsminister Taro Aso.

Kunio Hatoyama regnes som del av fjerde generasjon i Hatoyama-dynastiet i japansk politikk. Han er barnebarn av Ichirō Hatoyama, som var Japans statsminister i perioden 1954 til 1956 og som regnes som en av grunnleggerne av Japans liberaldemokratiske parti, landets dominerende politiske parti i tiden 1955 til 2009. Faren, Iichirō Hatoyama, var administrativ visefinansminister, den ledende administrative stilling i finansdepartementet, før han ble innvalgt i overhuset og tjente som utenriksminister fra 1976 til 1977. 

Kunio Hatoyama og hans bror, Yukio Hatoyama, brøt med Japans liberaldemokratiske parti og stiftet i 1996 Det demokratiske parti. Kunio Hatoyama vendte senere tilbake til Japans liberaldemokratiske parti. Hans bror, Yukio Hatoyama, ble leder for Det demokratiske parti og ble i september 2009 valgt til statsminister i Japan. 

## Referanser


## Litteratur
* Mayumi Itoh: *The Hatoyama dynasty: Japanese political leadership through the generations*, New York: Palgrave Macmillan, 2003

## Eksterne lenker
*
Knut Hauge (diplomat)

**Knut Hauge** (født 28. juli 1953) er en norsk diplomat. Han har vært Norges ambassadør til NATO. 

I Forsvaret tok Hauge det militære språkkurs i russisk. Han er utdannet cand.polit. fra Universitetet i Oslo med fagene statsvitenskap, russisk og historie.

Han ble Norges første generalkonsul til Murmansk i 1992, før han ble ministerråd ved Norges ambassade i London i 2001. Fra 2005 til 2008 var han Norges ambassadør til Polen. Fra november 2008 var Hauge Norges ambassadør til Russland, en stilling han satt i frem til 2013 da Leidulv Namtvedt tok over. Etter dette jobbet han som seniorrådgiver i Utenriksdepartementet. I statsråd den 29. august 2014 ble han utnevnt til Norges ambassadør ved NATOs hovedkvarter i Brussel.

I 2018 ble han utnevnt til ekspedisjonssjef i UD.

## Referanser


## Kilder
* «Fra Murmansk til Moskva på femten år », *Norsk-Russisk Næringslivsjournal* 1/2009
Eva Sköld

**Eva Arna Ottesdotter Sköld**
(født 18. juli 1928 ved Stockholm, død 27. juli 1999 i Malmö)
var en svensk regissør som ofte virket i Norge.

Hun var født i Engelbrekts församling, Stockholm, og studerte ved
Operans balettskola 1936-1939, Royal Academy of Dramatic Art 1947-1948 og The Old Vic 1948-1950.
Hun var regiassistent ved Intima teatern 1950-53, 
ved Malmö stadsteater 1954-55, 
Riksteatern 1955-57, 
atter ved Intima teatern og Kammarteatern 1957-1958, samt ved
Riksteatern 1958-1963.
Derpå returnerte hun til Malmö Stadsteater fra 1963
der hun ble sjef 1980-83.

Hennes mange oppdrag i Norge var først 1967-69 som 
gjest og rådgiver ved Trøndelag Teater der hun
debuterte med *[[Hedda Gabler]]*, som med en iskald
Rut Tellefsen i hovedrollen ble en salgssuksess.  
Anerkjennelse fikk
hun for hennes regi av Witold Gombrowicz sin *Yvonne* (1968).
Ved  Nationaltheatret regisserte hun 
Peder W. Cappelens *Loke* (1972) og *Kark* (1974),
Molières *Tartuffe* (1975),
Witold Gombrowicz' *Yvonne* (1974),
Federico García Lorcas *Blodbryllup* (1977) og
Georg Büchners *Dantons død* (1978), 
August Strindbergs *Påske* (1987) og
George Taboris *Mein Kampf* (1989).
Andre oppdrag var ved Rogaland Teater, Den Nationale Scene, samt
Molières *Lærde damer* 1984 og *Det grenselause landet* 1987 ved Det norske teatret.
Hun ga også regien til  *[[Brødrene Løvehjerte]]* ved Teatret Vårt i 1994.

Hun var også involvert i film.
Hun var datter av kunstneren Otte Sköld (1894–1958).
## Verk
* *Hela mitt liv har varit konst* (1996).  Skuespiller (som seg selv)
* *Första varningen* (1967).  TV, regi.
* *Moderskärlek* (1967). TV, regi.
* *Gabrielle* (1954).  Ass. regi og script
* *Barabbas* (1953).  Script.
* *Den blodiga tiden* (1960).  Narrativ.
## Referanser


## Eksterne lenker
*
Per Espen Stoknes

**Per Espen Stoknes** (født 9. mars 1967) er en norsk forfatter, politiker og entreprenør. Han er førsteamanuensis ved Bedriftsøkonomisk institutt (BI). Stoknes gikk ut med embetsstudium i psykologi fra Universitetet i Oslo i 1994, og har en PhD i samfunnsøkonomi fra samme universitet i 2011.

I 2016 ble han innstilt som 2. kandidat for Miljøpartiet De Grønne i Oslo til stortingsvalget 2017. Han var vararepresentant nr. 1 for MDG i Oslo i stortingsperioden 2017–2021, og møtte fast for Une Bastholm under hennes permisjon 2017–2018.

Siden 2003 har han drevet konsulentfirmæt Stoknes Futures AS. I  2007 etablerte han også foretaket Foresight Norge AS, som driver fremtidstekning for de største organisasjonene og bedriftene i Norge. I 2008 etablerte han miljøselskapet Gasplas AS, som var i drift frem til 2014.

## Bibliografi
* 1996: *Sjelens landskap – Refleksjoner over natur og myter* (Cappelens Forlag)
*2004: *Lær av Fremtiden* (Gyldendal)
*2007: *Penger og sjel – En ny balanse mellom finans og følelser* (Flux forlag); oversatt til engelsk i mars 2009
*2009: *Money and Soul – A new balance between finance and feelings* (Green Books)
*2017: *What We Think About - When We Try Not to Think - About Global Warming*, (Chelsea Green 2015) Oversatt til norsk, revidert og utgitt som *Hva vi tenker på når vi prøver ikke tenke på global oppvarming* (Tiden Norsk Forlag)

## Referanser


## Eksterne lenker
* 
* 
*
Climate Change: Global Risks, Challenges and Decisions

**Climate Change: Global Risks, Challenges and Decisions** var en konferanse om klimaendring i Bella Center ved Københavns Universitet. Konferansen ble organisert i samarbeid med de andre universitetene i International Alliance of Research Universities. Målet for konferansen var å gi «a summary of existing scientific knowledge two years after the last IPCC report». Konferansen fant sted 10.-12. mars 2009.

Talere under konferansen:
*Dr. Rajendra K. Pachauri, leder for FNs klimapanel
*Professor Nicholas Stern, forfatter av Sternrapporten.
*Professor Daniel Kammen, professor i energi ved University of California, Berkeley og klimarådgiver for Obama-administrasjonen.
*Connie Hedegaard, Danmarks klima- og energiminister.
*Anders Fogh Rasmussen, Danmarks statsminister

## Referanser
Everything Is Beautiful

**«Everything Is Beautiful»** er en amerikansk sang med melodi og tekst av Ray Stevens. Den ble spilt inn på single av ham i 1970.

Den har funnes på mange av hans albumer, innfattet ett som er oppkalt etter denne sangen. Sangen har blitt en popstandard og er vanlig i religiøse opptredener.

Barna, som synger refrenget, åpner sangen med to linjer fra hymnen «Jesus Loves the Little Children». De var fra One Hill Elementary School i Nashville, Tennessee. Gruppen innbefattet Stevens to døtre. Den minste av dem gikk i barnehage. Sangeren arrangerte og tok opp den improviserte sessionen på lydbånd selv for inkludering i sangen.
 
Sangen var et stort avvik for Stevens, fordi «Everything Is Beautiful» er en mer alvorlig og åndelig låt, ulik noen av hans tidligere innspillinger («Guitarzan» og «Ahab the Arab») og senere innspillinger («The Streak»), som var mer i stilen til komedie/novelty-sanger

## Norsk versjon
Arne Riis har skrevet en norsk tekst. På norsk bærer den tittelen «Allting er vidunderlig». Bjørn Nordvang (eks-Vanguards) har spilt inn sangen. Den ble utgitt på singlen Continental CPN&nbsp;1022 i 1970.

## Listeplasseringer

## Priser
Sangen var ansvarlig for to priser under Grammy-utdelingen i 1971: Grammy Award for Best Male Pop Vocal Performance til Ray Stevens og Grammy Award for Best Sacred Performance (Musical) til Jake Hess.

## Referanser
Nicholas Stern

**Nicholas Herbert Stern**, baron Stern av Brentford, (født 22. april 1946 i Hammersmith i London) er en britisk økonom og akademiker. Han etterfulgte Joseph E. Stiglitz som sjeføkonom for Verdensbanken. For tiden er han *IG Patel Professor of Economics and Government*. Han er også ansvarlig for *Grantham Institute for Climate Change and the Environment* ved London School of Economics.

Stern ble utnevnt til Knight Bachelor i 2004, videre ble han adlet som baron Stern av Brentford Life peer i desember 2007 og dermed medlem av overhuset. I 2017 ble han utnevnt til medlem av Order of the Companions of Honour.

## Se også
* Sternrapporten

## Referanser
Sternrapporten

**Sternrapporten** (*Stern Review on the Economics of Climate Change*) kalles populært den oppmerksomme rapport som ble skrevet av den britiske økonomen Nicholas Stern på oppdrag av den britiske finansministeren Gordon Brown. Rapporten ble publisert den 30. oktober 2006, og beskriver et scenario der følgene av global oppvarming målt i penger. Sterns rapport hevder at kostnaden for en 5 graders middeltemperaturøkning fram til år 2100, skulle koste mellom 5 til 20 prosent av det globale bruttonasjonalprodukt. Derimot hevder rapporten at det bare skulle koste 1 prosent av verdens samlede bruttonasjonalprodukt fram til år 2050 å bremse utslippene av drivhusgasser om det gjøres i god tid.

Det har vært en blandete reaksjoner på Sternrapporten fra økonomer. Flere økonomer har vært kritisk til rapporten, som for eksempel, et dokument skrevet av Byatt, med flere (2006) som beskriver rapporten som «sterkt feilaktig». Noen økonomer (slik som Brad DeLong and John Quiggin) har støttet rapporten, mens andre har argumentert at Sterns konklusjoner er rimelige, selv om metoden som er brukt for å komme frem til dem er feil (for eksempel Weitzman).

## Referanser


## Eksterne lenker
* Sternrapporten på britisk finansdepartement webside (engelsk)
* Svensk oversettelse 
* dn.se - Sternrapporten verd å ta på alvor
VisitBritain

**VisitBritain** er Storbritannias offisielle turistbyrå, og jobber for å bygge kjennskap til Storbritannia som reisemål. Turistkontoret hjelper turister og reisebyråer med praktisk informasjon, å finne overnatting og restauranter, samt selger billetter til severdigheter, teater eller tog og t-bane. 

VisitBritain ble startet 1. april 2003, som et resultat at sammenslåingen mellom britiske turistmyndigheter og det engelske turistrådet. Organisasjonen ble grunnlagt av kultur-, media- og sportsdepartementet. VisitBritains nordiske hovedkontor ligger i Stockholm og har tolv ansatte fra Norge, Sverige, Danmark og Finland.

## Eksterne lenker
*
Hans Skarphagen

**Hans Skarphagen** (født 8. september 1888 i Larvik som *Hans Hansen*, død 10. februar 1971 i Bærum) var en norsk ingeniør, professor og minister i Vidkun Quislings andre regjering fra februar 1944 og inntil frigjøringen 8. mai 1945. I 1946 ble han dømt til 20 års tvangsarbeid.

## Liv og virke
### Bakgrunn
Hans Hansen (Skarphagen) var utdannet fra mekanisk linje ved den daværende Skiensfjordens tekniske fagskole  i Porsgrunn 1905-1907 (i dag en del av Høgskolen i Telemark). Deretter, til 1911, arbeidet har som verksmester ved Drammens Armaturfabrikk. Takket være et bedriftstipendium reiste han til Karlsruhe og fullførte gymnaset i samme år, deretter studerte han elektroteknikk ved den tekniske høyskolen i Karlsruhe, hvor han tok diplomeksamen i 1916.

I 1917 giftet han seg med tyske Martha Hess i Karlsruhe. Ekteskapet ble oppløst i 1938, etter at Martha hadde flyttet tilbake til Tyskland i desember 1937.

### I Norge før krigen
Da han kom tilbake til Norge arbeidet har først som overingeniør ved A/S Watt i Oslo fra 1916 til 1921, og deretter ved Vardal kommunale elektrisitetsverk som driftsbestyrer, før han i 1926 reiste til Irland for å arbeide som kontroll- og senioringeniør med utbyggingen og regulering av Shannonelven Shannon Power Development, for den tyske firmaet Siemens-Schuckert Werke og den irske regjering. Da han kom tilbake til Norge i 1930, ble han ansatt ved Elektrisk Bureau som overingeniør og bosatte seg på Høvik, Mellomveien 6.

I 1936 ble han professor i maskinteknisk fabrikkdrift og verktøymaskiner ved Norges tekniske høyskole.

Ektefellen Martha Hess meldte både seg selv og ektemannen sin inn i Nasjonal Samling i 1933, men han var ikke politisk aktiv før i 1940.

### Under andre verdenskrig
Under den tyske okkupasjonen hadde Skarphagen en rekke sentrale verv. Han var ekspedisjonssjef i Kirke- og undervisningsdepartementet fra februar til juli 1941 og han var såkalt kommissarisk leder for NRK fra 1. juli 1942 til sommeren 1944.

Han arbeidet også på energisektoren, blant annet med i vassdrags- og elektrisitetsspørsmål i Arbeidsdepartementet fra november 1941 til februar 1942, og var deretter konstituert generaldirektør for Norges Vassdrags- og elektrisitetsvesen.

Hans Skarphagen var utpreget tyskvennlig, og gikk langt i å ville gi tyske interesser konsesjon til norsk vannkraft. Dette spørsmålet vakte strid innen Quislings regjering, og denne endte med at arbeidsminister Tormod Hustad ble presset ut og erstattet av Skarphagen i februar 1944. Departementet ble samtidig omdøpt til Trafikkdepartementet.

Skarphagen hørte til den pangermanske fløyen rundt Jonas Lie og Sverre Riisnæs og var som disse også medlem av Germanske-SS Norge.

## Referanser


## Kilder
* Norsk krigsleksikon
* Nekrolog i Folk og Land 19. februar 1972
* CV fra Hans Skarphagen fra 1952
* Utskrift av rettsbok for Eidsivating lagmannsrett fra 8. november 1946, Hans Skarphagen

## Eksterne lenker
* 
*
Hans Scheike

**Hans Gösta Louis Scheike** (født 5. juni 1924, død 27. november 2019) var en svensk grafolog og sektleder som i 1988 ble dømt for seksuelle overgrep mot mindreårige.

Scheike utviklet en alternativ medisinsk behandlingsform som han kalte *risterapi*. Formålet med risterapi er å bryte negative adferdsmønster og bearbeide psykiske spenninger hos kvinner. Dette oppnås gjennom å gi kvinnen ris på baken med bjørkeris, gjerne plukket av kvinnen selv. Om metoden utføres rett, vil dette lede til en dypere harmoni hos pasienten.

Sommeren 1988 drev Scheike, som på den tiden levde sammen med tre kvinner, en «sommerleir» for unge jenter. Under påskuddet av å arrangere rideleir, ble tre unge jenter på 11, 11 og 13 år rekruttert til å tilbringe sommeren på en gård i Bergslagen. Det viste seg raskt at det ikke var en rideleir jentene var deltagere på, men et sted de ble utsatt for seksuelle overgrep. Saken fikk stor oppmerksomhet i Sverige og svensk tabloidpresse kalte Scheike og hans kvinner for *sexsekten*. Scheike ble dømt til 3 års fengsel for seksuelle overgrep mot mindreårige. Kvinnene ble dømt for medvirkning og mishandling og fikk opp til 18 måneders fengselsstraff.

## Referanser


## Eksterne lenker
* Hans Scheikes offisielle nettside
* Intervju med Hans Scheike
Asp (fisk)

**Asp** (*Leuciscus aspius*) er en ferskvannsfisk i karpefamilien. I motsetning til andre karpefisker spiser aspen andre fisker. I Norge forekommer fisken bare i deler av Glomma, Haldenvassdraget, Øyeren og Svelle.

I Norsk rødliste for arter 2006 ble asp angitt som sårbar etter kriteriet om forekomst i få lokaliteter.  Seinere har imidlertid IUCN bestemt at dette kriteriet bare kan benyttes dersom man også har identifisert en eller flere trusler mot de aktuelle lokalitetene. Her i landet reproduserer trolig asp bare i Glomma, Haldenvassdraget og Øyeren, men det kan ikke pekes på noen alvorlige og umiddelbare trusselfaktorer. Den oppfyller derfor ikke lenger noen av IUCNs kriterier for rødlisting, og blir følgelig ikke inkludert i Norsk rødliste for arter 2010.

Asp finnes primært i elver med moderat strøm og i store innsjøer. Om våren går den opp i rennende vann hvor den gyter på grusbunn, vanligvis i stim. Førstegangsgytende fisker er normalt sett 4-5 år gamle. De 80 000–200 000 eggene gyter fritt i vannet og fester seg til grus, steiner og vannplanter. Avhengig av vanntemperatur, klekkes eggene etter 10–17 døgn.

Asp kan oppnå en betydelig størrelse og eksemplarer på over 12 kg er registrert. Som sportsfisk og matfisk er den utmerket. Den største asp som er registrert tatt på sportsfiskeredskap i Norge, veide 5,34 kg. Rekorden ble satt i Øyern 31. august 2008

 

## Referanser


## Eksterne lenker
*
Lookout! Records

**Loockout! Records** var et uavhengig plateselskap fra Berkeley, California som primært produserte musikk i genren punkrock. Selskapet ble avviklet i 2012.

## Historie
Plateselskapet ble grunnlagt av Larry Livermore og David Hayes i 1987. Senere, i 1989, forlot David Hayes selskapet for å starte sitt eget. Lookout opplevde stor suksess da de oppdaget Green Day (da under navnet Sweet Children) og skrev kontrakt med bandet i 1988. I tillegg oppdaget de Operation Ivy på samme tid. Begge bandene, og spesielt Green Day slo etterhvert gjennom nasjonalt, og skrev under for kommersielle plateselskap. Dette førte til store inntekter da Lookout! kunne fortsette å produsere utgivelsene bandene hadde gjort for dem. Lookout fikk senere også suksess med Rancid og The Donnas.

I 1997 solgte Larry Livermore sin aksjeandel i selskapet til sin trofaste medarbeider Chris Appelgren. Appelgren har i senere tid blitt beskyldt for dårlige lederegenskaper og dårlig økonomisk kontroll. Både ansatte og artister har klaget over å ikke få utbetalt penger til avtalt tid. I tillegg har plateselskapet fått rykte på seg for å prøve å opptre som et kommersielt plateselskap med tilsvarende budsjett til tross for at selskapet er et uavhengig plateselskap med tilsvarende budsjett. Det er også stilt spørsmål med hvordan alle millionene de har tjent på Green Days suksess kunne ha blitt sløst bort.

I 2005 valgte Green Day å fjerne sin katalog hos Lookout! Records, over ti år etter at de forlot selskapet. Mange stilte seg kritisk til om Lookout ville overleve etter dette da deres største inntekskilde forsvant.

I 2012 ble selskapets virksomhet nedlagt.

## Referanser


## Eksterne lenker
* Lookout!s offisielle hjemmeside
Norsk Basketballdommer Union

**Norsk Basketballdommer Union** (**NBU**) er en sammenslutning av norske basketballdommere som ble stiftet i 1975. Helt fra starten har NBU spilt en viktig rolle i forhold til å ivareta basketballdommernes faglige og økonomiske interesser, da spesielt i forhold til Norges Basketballforbund (NBBF) og dets underordnede organer og komiteer.

## Eksterne lenker
*NBU hos basketballdommer.com
Innherred Mikroflyklubb

**Innherred Flyklubb** er en flyklubb i Nord-Trøndelag som ble stiftet 16. juni 1986. Klubben har i overkant av 20 medlemmer, hvorav to er instruktører.  

Klubben opererer fra Henning flyplass som ligger ved gården Langlid i Steinkjer, omtrent midt i Nord-Trøndelag. Klubben disponerer egen flystripe, bensinlager, toalettanlegg, klubbhus og hangaranlegg med plass til 10-12 fly. 

## Eksterne lenker
* Klubbens nettside
Forurensning fra petroleum

**Forurensning fra petroleum** og klimaendring er blant hovedproblemene i dagens verdenssamfunn. Petroleum, spesielt råolje, er en kritisk ressurs som anses for nødvendig i alle deler av moderne samfunn.

## Klimaendring
Klimaendring

## Oljesøl
Liste over oljesøl

## Oljeskifer
Oljeskifer gir relativt stor belastning på miljøet.

## Volatile organiske forbindelser
Volatile organiske forbindelser (VOC) er gass eller damp som avgis fra faste stoffer og væsker, som kan ha kort- og lang-tid uheldige effekter på menneskelig helse og miljø.

## Oljesøl
Oljesøl

## Se også
*Liste over oljesøl
*Peak oil

## Referanser
Aftenbønn

**Aftenbønn** eller *kveldsbønn* er et rituale som praktiseres av både kristne og ikke-kristne, i barnefamilier og av kristne voksne. Aftenbønnen kan utgjøre de første abstrakte ord et barn lærer å skjelne fra hverandre, idet bønnen vanligvis leses med en fast ordlyd.

I Norge bad ca 40&nbsp;% aftenbønn i 2013, mens 30&nbsp;% aldri bad aftenbønn.

## Kristendom
Tidebønner er en urkristen tradisjon, med tidspunkter fastsatt av pave Pius 5 i 1568.

Martin Luther skrev i sin lille katekisme:

 Om kvelden når du går til sengs, skal du velsigne deg med det hellige korsets tegn og si:

I Faderens og Sønnens og Den Hellige Ånds navn. Amen.

Så skal du si frem trosbekjennelsen og Fadervår mens du kneler eller står. Hvis du vil, kan du også be denne lille bønnen:
«Jeg takker deg, min himmelske Far, ved Jesus Kristus, din kjære Sønn, fordi du nådig har bevart meg i dag. Og ber deg at du må tilgi alle mine synder og all urett jeg har gjort, – og at du nådig må bevare meg i natt. For jeg overgir meg med legeme og sjel og alt i dine hender. Jeg ber om at din hellige engel må være med meg, så den onde fiende ikke får makt over meg. Amen».

Gå så straks og glad til å sove.

## Jødedom
Ortodokse jødiske menn er forpliktet til å be tre daglige bønner, til fastsatte tider: morgenbønnen (shaharit), ettermiddagsbønnen (minha) og aftenbønnen (ma´ariv).

## Islam
Muslimer skal be fem ganger om dagen, blant dem en bønn ved solnedgang og en kveldsbønn.

## Referanser
Jordskjelvet og tsunamien ved Samoa 2009

**Jordskjelvet ved Samoa 2009** gav opphav til **tsunamien i Samoa 2009**. Jordskjelvet målte cirka 8 i magnitud på Richterskalaen og skjedde tirsdagen den 29. september 2009 06.48 lokal tid (17.48 UTC). Episenteret lå 195 km sør for Samoas hovedstad Apia
 og skjelvet gav opphav til en tsunami som sveipte inn over omgivende øyer. Minst 180 mennesker er drept av tsunamien.

## Referanser


## Kilder
*USGS rapport
*NOAA Pacific Tsunami Warning Center

## Eksterne lenker
* 
* Aftenposten 2.10.09
* NRK 1.10.09
* Dagens Nyheter
Aurora (Ohio)

**Aurora** er en by i Portage County i Ohio, USA. Ved folketellingen i 2000 hadde byen en befolkning på  personer, 5047 husstander og 3901 familier i byen.

Byen ble grunnlagt i 1799, og ordføreren heter *Lynn E. McGill*. Kjente innbyggere fra denne byen er skuespilleren Anne Heche som har vært med i over 20 filmer og flere TV-serier som for eksempel Ally McBeal og Nip/Tuck.

## Referanser


## Eksterne lenker
*
The Gathering (andre betydninger)

**The Gathering** har flere betydninger:

* The Gathering – Norges største datatreff
* The Gathering (album) – musikkalbum med Jorn
* The Gathering (band) – nederlandsk heavy metal-band
* The Gathering (1977 film) – amerikansk film fra 1977
* The Gathering (2002 film) – amerikansk film fra 2002

## Se også
*
Pilonidalcyste

**Pilonidalcyste**, også kalt **sakralcyste** på fagspråket (på folkemunne ofte kalt «tvilling» eller «kong»), er en betennelse som starter i talgkjertelen til et hår i midtlinjen der ryggen går over i «rompesprekken». Med tiden danner det seg en byll i dette området. Det er ikke en uvanlig tilstand, og forekommer hyppigst i alderen 15-30 år, og den er betydelig mer vanlig blant menn enn kvinner.
## Referanser
Sander Rølvåg

**Sander Rølvåg** (født 4. august 1990 i Sandnessjøen) er en norsk curlingspiller. Han startet å spille curling i Bygdøy Curling Club, hvor han samarbeidet med trener Magnus Okkelmo.

Han var skip i EYOF da det norske laget tok bronse i 2009.

Ii Norge har han tatt både sølv og bronse i den norske eliteserien med laget til Thomas Due, samt gull i NM mixed som skip for eget lag.

I 2011 ble han tatt ut til Junior-VM med Eirik Mjøen, Magnus Nedregotten, Markus Høiberg, Steffen Mellemseter og trener Stig Høiberg etter å ha vunnet Junior-NM i Halden.
Laget hadde hatt lite spilletid sammen før VM, ettersom de spilte på fire forskjellige lag. Til tross for dette, dro de hjem med en bronsemedalje, den første medaljen norske juniorherrer hadde tatt på 22 år. Den norske landslagsskipen, Thomas Ulsrud, tok sist bronse med sitt juniorlag i Füssen i 1988. Rølvåg har ofte omtalt Magnus Nedregotten som sitt store curlingforbilde.

## Referanser


## Eksterne lenker
* 
* Tekstarkiv - Dagbladet.no
Stevan Jovetić

**Stevan Jovetić** (født 2. november 1989) er en montenegrinsk fotballspiller som fra den 30. juni 2023 er klubbløs.

Jovetić spiller landslagsfotball for Montenegro.

## Klubbkarriere
### Partizan
Jovetić debuterte for Partizan 9. april 2006 16 år gammel i en seriekamp mot FK Voždovac.

Året etter var talentet linket til storklubber som Real Madrid og Manchester United. Jovetić ble utnevnt til Partizans yngste kaptein noensinne i en alder av 18 år.

### Fiorentina
10. mai 2010 ble Jovetić hentet til Serie A klubben Fiorentina for 8 millioner euro. Han skåret sitt første mål for klubben 5. april 2009 mot Atalanta. 29. september 2009 markerte Jovetić seg for alvor for det internasjonale fotballpublikummet med to skåringer i 2-0 seieren over Liverpool i gruppespillet i Mesterligaen. I oppladningen til 2010-11 sesongen skadet Jovetić kneet, noe som førte til at han var ute hele sesongen.

### Manchester City
Den 19. juli 2013 skrev Jovetić under en kontrakt med Manchester City.

## Landslagskarriere
Jovetić debuterte for s landslag i det nye landslagets første kamp mot  i mars 2007. Han skåret sitt første landslagsmål mot  20. august 2008, i en kamp som endte 3-3.

## Referanser


## Eksterne lenker
* 
*
Pointe-Noire

**Pointe-Noire** er den nest største byen i Kongo-Brazzaville. Byen ble grunnlagt 22. mai 1922. Idag er dette landets økonomiske og olje-hovedstad. Pointe Noire er kjent for sin rolle i fransk kolonihistorie. 

Fra 2004 er Pointe-Noire et  eget bydepartement. Før dette lå byen i regionen Kouilou.

Byen ligger ved Atlanterhavet, nord for grensen til den angolanske eksklaven Cabinda. Pointe-Noire var hovedstaden i Kongo mellom 1950 og 1958. 

## Infrastruktur
Pointe-Noire har den største flyplassen i Kongo, og er en viktig havneby der det blant annet skipes ut tømmer, olje, bomull og palmeolje. Byen brukes også som havneby for nabolandene.  

## Navnet
Pointe-Noires navn stammer fra portugisiske sjøfarere som så svarte klipper ytterst på en odde her i 1484. Fra da av ble Pointe Noire, eller egentlig *Punta Negra* («svart punkt»), et maritimt referansepunkt.

## Referanser
Leirviktunnelen

**Leirviktunnelen** er en veitunnel som ligger langs E10 på nordsiden av fjorden Rombaken i Narvik. Veitunnelen ligger langs en ekstremt rasfarlig veistrekning mellom bygdene Leirvik og Trældal, og det har gått mange ras på østsiden av tunnelen. I løpet av årene er det derfor gjennomført omfattende rassikringstiltak på østsiden av tunnelen. Bl.a. har fjellskråningen blitt ryddet og man også satt opp et stort fangnett i fjellsiden. Det er også bygd en 40 meters forlenging som rasoverbygg på den østlige utgangen av tunnelen. Tunnelen var også del av E6 fram til Hålogalandsbrua åpnet 9. desember 2018.

## Framtidige planer

Som en del av veiprosjektet Hålogalandsbrua, er det planer om å bygge en ny og lengre Leirviktunnel som skal gå forbi det rasfarlige området. Selve brua vil ikke bli berørt av tunnelen da den tilknyttes dagens vei noen kilometere vest for Leirviktunnelen, men da E10 fortsatt vil følge dagens trasé, selv etter at brua står ferdig, er det viktig at denne delen også blir utbedret. I utgangspunktet var det to tunnelalternativ som ble vurdert; Alternativ 2 Hovedtrasé, ny, lang tunnel Trældal – Geisvik, Alternativ 2a Deltrasé, kort tunnel forbi det rasfarlige området. Alternativ 2 Hovedtrasé innebar at brua ikke ble bygd, at man benyttet dagens trasé for strekningen Narvik – Bjerkvik. Alternativ 2a Deltrasé var ment som mulig trasé for E10 hvis brua ble bygd. Da Narvik kommunestyre gikk inn for bru, var altså kun siste alternativ for tunnel som var aktuelt. Veiprosjektet kom inn i NTP i 2009, og byggestart på prosjektet ventes høsten 2012 med ferdigstillelse i 2015.

## Referanser


## Se også
*Leirviktunnelen (Halsa)
*Trældaltunnelen
*Veitunneler i Norge

## Eksterne lenker
* Leirvik tunnel på Google StreetView
European Youth Olympic Festival

**EYOF** (forkortelse for **European Youth Olympic Festival,**) er et sportsarrangement for ungdom som holdes annet hvert år i regi av European Olympic Committees. EYOF har en sommerutgave som først ble gjennomført i Brussel i 1991, og en vinterutgave som startet to år senere i Aosta i Italia. Utøverne er fra 14 til 18 år gamle.

## Arrangørbyer
### Sommerleker

### Vinterleker

## Referanser


## Se også
*Ungdoms-OL

## Eksterne lenker
* The European Youth Olympic Festival på De europeiske olympiske komitéers (EOC) nettside.
Tvilling (andre betydninger)

**Tvilling** kan vise til:

* Tvillinger – to søsken fra samme svangerskap
* Tvilling (mineraler) – krystaller av sammenvokste mineraler
* Pilonidalcyste, hulrom over sittebeinet, populært kalt «tvilling»
* Tvillingene (stjernetegn)
* Tvillingene (stjernebilde)
* *[[Twins]]* (norsk tittel: *Tvillinger*) – amerikansk filmkomedie fra 1988
* Tvillingbyer
Tjenare kungen

***Tjenare kungen*** er en svensk dramakomedie fra 2005 regissert av Ulf Malmros. Filmen er basert på Brita Svenssons roman *Lucia i svart* og tar for seg et svenske punkrock-miljøet på starten av 1980-tallet.

Filmen fikk en guldbagge for beste regi.

De norske anmelderne var ganske godt fornøyd. Den fikk terningkast fem fra FilmMagasinet, fire fra VG, Aftenposten og Dagbladet, og tre fra Dagsavisen.

## Handling
Filmens handlinger lagt til 1982, og omhandler svenske ungdommer i et punkmiljø som holder på å dø ut. Abra (Hovedperson) har sans for punkmusikk og oppfører/kler seg sådan. Abra bor i lille Billingsfors men kjenner ikke mange der. Hun stikker til Göteborg for å møte likesinnede. Hun blir kjent med Millan, og de bestemmer seg for å lage punkband. Helst skal det kunne bli en singel før jul. Veien dit er tøff, og byr på små og store problemer – hva gjelder kjærlighet, jobb, vennskap, spillejobber og penger.

## Skuespillere (utvalg)
*Josefin Neldén – Abra
*Cecilia Wallin – Millan
*Joel Kinnaman – Dickan
*Malin Morgan – Isa
*Johanna Strömberg – Gloria
*Kjell Bergqvist – Lundström på pølsefabrikken
*Fyr Thorwald – Bar-Jonny på Errols
*Morgan Alling – Stefan
*Erica Carlson – Abras søster
*Jessica Persson – Dickans søster "Karin"
*Ralph Carlsson – Leif
*Anders Lönnbro
*Daniel Gustavsson – sangeren i Folkets hus

## Referanser


## Eksterne lenker
*
Jordskjelvet utenfor Sumatra 2009

**Jordskjelvet utenfor Sumatra 2009** var et 7.6 M<sub>w</sub> jordskjelv som fant sted utenfor Sumatra, Indonesia, klokken 17:16:10 lokal tid den 30. september 2009 (10:16:10 UTC, September 30, kl. 12:16:10 norsk tid). Jordskjelvet kom i et havområde, 50 km WNW for Padang, Sumatra, Indonesia, 225 km SW for Pekanbaru, Sumatra, Indonesia, 475 km SSW for Kuala Lumpur, Malaysia og 960 km NW for Jakarta, Java, Indonesia. Skjelvinger ble rapportert i Malaysia og Singapore. 1100 mennesker ble funnet døde og mer enn 5000 er savnet.

## Referanser
Lumivaara

**Lumivaara** (russ. Лумиваара) er et tettsted i Lakhdenpokhja rajon i russisk Karelia. Tettstedet ligger ved innsjøen Ladoga.

Før 1944 var Lumivaara en finsk kommune i Viborgs län. Kommunen hadde  innbyggere i 1939.

## Eksterne lenker
* Kart over Lumivaara
Mandelte

**Mandelte** (kinesisk: 杏仁茶; pinyin: *Xìng rén chá*) er en tradisjonell rett innen det kinesiske kjøkken som er typisk innen Pekingkjøkkenet. 

Ris og mandler forberedes i kaldt bad, mandlene skoldes så og massen av ris og de nå skrelte mandler males til pulver og blandes med kaldtvann slik at det blir en tynn pasta. Retten serveres varm. 

Det kan eventuelt tilsettes i varierende kombinasjoner peanøtter, sesamfrø, rosenblomst, laurbærblad, rosiner, kirsebær, sukker og honning.

## Eksterne lenker
* 杏仁茶 — Baidu Baike 
* Chinese Almond Tea – Traditional Style | Taste Hong Kong
Saltkällefjorden

**Saltkällefjorden** er en sidefjord til Gullmarn i det midtre Bohuslän. Den er rundt 6 kilometer lang. 

Fjorden starter fra Gullmarn ved Gårvik, strekker seg nordøst og ender ved Saltkällan ved Munkedal, hvor Europavei 6 passerer i fjordbotnen. Den lakseførende Örekilsälven munner ut i fjorden ved Munkedals hamn. 

Saltkällefjorden har siden 1983, sammen med Gullmarn og den andre sidefjorden Färlevfjorden, vært en del av Gullmarn naturreservat. Fjorden er blant annet verneområde for laks og ørret.

Hensbacka er en tidlig mesolittisk boplass ikke langt fra Saltkällefjorden, den såkalte hensbackakulturen regnes som en av de eldste bosetningene i Vest-Sverige. I dag ligger disse boplassene 55 til 90 moh men under bosettingstiden lå de nær fjorden da havnivået var høyere og fjorden nådde lenger inn i landet.

## Referanser
Peter Gullestad

**Peter Andreas Gullestad** (født 25. september 1948) er en norsk embetsmann og tidligere fiskeridirektør. 

Gullestad er utdannet sosialøkonom fra Universitetet i Oslo. Han ble i 1977 ansatt i Fiskeridirektoratet, der han i 1996 ble utnevnt til fiskeridirektør. Han satt i stillingen som fiskeridirektør til 2008.

Gullestad ble i 2004 utnevnt til kommandør av den chilenske Bernardo O'Higgins-ordenen.for bidrag til utvikling av samarbeidet mellom Chile og Norge på fiskerifeltet. 
Gullestad ble i 2008 tildelt H.M. Kongens fortjenstmedalje i gull. Gullestad ble blant annet hedret for sin faglige tyngde og store innsats for norsk fiskeriforvaltning.

## Referanser
Fuling jiabing

**Fuling jiabing** (kinesisk: 茯苓夹饼; pinyin: *Fúlíng jiābǐng*), også kjent som **Fu Ling Bing** eller **Tuckahoe Pie** er en tradisjonell snack i Beijing. Den er i form av pannekake, og er tilberedt av mel, sukker og  *fuling* (poria, en sopp fra Yunnan tradisjonelt benyttet medisinelt), rullet rundt nøtter, honning og andre ingredienser.

Retten var populær i hoffet og i statsadministrasjonen under Qing-dynastiet, men er senere blitt allemannseie og nokså typisk for Beijing. Et velkjent produsentmerke er Daoxiangchun (稻香村).

## Referanser
Örekilsälven

**Örekilsälven** (eller *Kvistrumsån*) er ei elv i Dalsland og Bohuslän i Sverige. Den er rundt 70 kilometer lang, med et nedbørfelt på 1&nbsp;340,2&nbsp;km².
Elva har sine kilder nær grensen til Norge, og renner sørover og munner ut nær småbyen Munkedal, i Saltkällefjorden som er den indre delen av fjorden Gullmarn. Den største sideelva er Munkedalsälven (nedbørfelt 612,7&nbsp;km²), som kommer inn fra øst ved Munkedal, rundt 5&nbsp;km før Örekilsälven munner ut i havet ved Munkedals Hamn. Nedbørfeltet har relativt få innsjøer. Den største er Kärnsjön, 5&nbsp;km nordvest for Munkedal.

Motorveien E6 går i bro over Örekilsälven ved utløpet i Gullmarsfjorden.

## Referanser
Zaporozjskoje

**Zaporozjskoje** (russ.: Запорожское, finsk: *Metsäpirtti*) er et tettsted i Priozersk rajon i Leningrad oblast, Russland. Tettstedet ligger ved innsjøen Ladoga på Det karelske nes. Navnet *Zaporozjskoje* ble tildelt i 1949.

Før 1944 var Metsäpirtti en finsk kommune i Viborgs län. Kommunen hadde  innbyggere i 1939.

## Eksterne lenker
* 
* Artikkel om Metsäpirtti i Nordisk familjebok, bind 18, spalte 320, 1913
* Kart over Metsäpirtti
Olav Kjørven

**Olav Kjørven** (født 1963) er norsk leder innen internasjonalt utviklingssamarbeid og humanitære organisasjoner.

Han vokste opp på Hamar. Han er utdannet innen historie og internasjonal politikk fra Universitetet i Oslo og George Washington University. Han begynte karrieren som journalist. Han var programsekretær i utenriksavdelingen i NRK.

Kjørven arbeidet for miljøavdelingen i Verdensbanken fra 1992 til 1997.

Han var politisk rådgiver for utviklingsminister Hilde Frafjord Johnson fra 1997 til 2000 og statssekretær for internasjonal utvikling i Utenriksdepartementet fra 2001 til 2005. Han representerte Kristelig Folkeparti.

Fra 2005 til 2014 arbeidet Kjørven i FNs utviklingsprogram (UNDP) i New York, først som global direktør for miljø og energi, deretter som assisterende generalsekretær med ansvar for global utviklingspolitikk.

Fra 2014 til 2017 var han direktør i divisjonen for offentlige partnerskap i UNICEF. Han hadde ansvaret for UNICEFs forbindelser med FNs medlemsland, internasjonale finansinstitusjoner og FN-systemet som helhet.

Fra 2017 til 2024 satt Kjørven i ledelsen i EAT, stiftelsen for vitenskapsbasert endring av verdens matsystemer, som har hovedkontor i Oslo. Han har siden arbeidet som selvstendig konsulent innen bærekraftig utvikling.

Kjørven sitter i styret for Oslosenteret og har i mange år vært tilknyttet EARTH University i Costa Rica. 

## Referanser


## Eksterne lenker
*
Knut Hove

**Knut Hove** (født 21. februar 1946) er en norsk veterinær og professor ved Norges miljø- og biovitenskapelige universitet. Han var rektor ved Universitetet for miljø- og biovitenskap.

Hove ble i 1974 utdannet veterinær fra Norges veterinærhøgskole, der han skrev en avhandling med tittelen *Studier av reguleringen av plasmainsulin hos melkeku*. I 1978 avla han doktorgrad ved samme institusjon, denne gang med avhandlingen *Studies on plasma insulin concentrations and some aspects of insulin actions in domestic ruminants*.

Hove ble i 2002 valgt til rektor ved Norges landbrukshøgskole og ledet omstillingen av denne til Universitetet for miljø- og biovitenskap fra 2005. Han var tidligere leder for Institutt for husdyr- og akvakulturvitenskap.

Hove ble i 2004 utnevnt til kommandør av den chilenske Bernardo O'Higgins-ordenen for bidrag til oppbygning av akademiske forbindelser mellom Chile og Norge.

## Referanser


## Eksterne lenker